|  |  |  |  |
| --- | --- | --- | --- |
| **ᑕᐃᔭᐅᓂᖓ: ᐃᖢᐊᖅᓴᐃᔨᒋᔭᐅᕙᒃᑐᖅ** |  | **ᐊᑭᓕᖅᓱᖅᑕᐅᕝᕕᐅᓇᔭᕐᓂᖓ:** ᐱᒋᐊᕐᕕᖃᖅᑐᖅ$101,634-$115,343-ᓂᒃ ᐊᕐᕌᒍᓕᒫᒧᑦ 37.5−ᓄᑦ ᐃᑲᕐᕋᓄᑦ/ᐱᓇᓱᐊᕈᓯᕐᒥ |  |
| **ᐱᓕᕆᕝᕕᒋᔭᐅᔪᖅ:** ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ |  | **ᐅᑭᐅᖅᑕᖅᑐᒥᐅᑕᐅᓂᕐᒧᑦ ᑐᓂᔭᐅᒃᑲᓐᓂᖅᐸᒃᑐᖅ:** $15,016-$30,424−ᓂᒃ ᐊᕐᕌᒍᓕᒫᒧᑦ |  |
| **ᓄᓇᓕᒃ:** ᐸᖕᓂᖅᑑᖅ |  | **ᑲᑐᔾᔨᖃᑎᒌᖕᓂᕐᒧᑦ ᖃᓄᐃᓕᖓᓂᖓ:** ᓄᓇᕘᒥ ᐃᖅᑲᓇᐃᔭᖅᑎᑦ ᑲᑐᔾᔨᖃᑎᒌᖓᑦ |
| **ᖃᐅᔨᒋᐊᖅᑕᐅᕝᕕᐊᑕ ᓈᓴᐅᑖ: 10-02-210-160LA,10-02-215-161LA, 10—02-230-162LA,10-02-250-163LA,10-03-315-089LA** |  | **ᐃᒡᓗᖃᖅᑎᑕᐅᓂᖅ:** ᐃᑲᔪᖅᑕᐅᓗᓂ ᐃᖅᑲᓇᐃᔭᖅᑎᐅᓂᕐᒧᑦ ᐃᒡᓗᖃᖅᑎᑕᐅᓂᖅ ᒪᓂᒪᑎᑕᐅᕗᖅ |
| **ᖃᓄᕆᑦᑑᓂᖓ ᐃᖅᑲᓇᐃᔮᑉ:** ᐃᖅᑲᓇᐃᔭᐃᓐᓇᕋᔭᖅᑐᖅ |  | **ᒪᑐᕝᕕᒃᓴᖓᑕ ᐅᓪᓗᐊ:** ᐊᒃᑐᐸ **20 ,2017** @ 12:00−ᒧᐊᖅᐸᑦ ᕿᑭᒃᑖᓗᖕᒥᐅᑦ ᖃᐅᔨᓴᐅᑎᖓᑎᒍᑦ |  |

ᑖᓐᓇ ᐃᓂᒋᔭᐅᓇᔭᖅᑐᖅ ᐅᒃᐱᕆᔭᐅᑦᑎᐊᕐᕕᐅᕙᒡᓗᓂ ᓈᒻᒪᒋᔭᐅᔪᒥᒡᓗ ᐱᕋᔭᒃᓯᒪᓂᑰᓂᕐᒧᑦ ᑎᑎᖅᑲᖁᑎᖃᖅᑐᖃᕐᒪᖔᑦ ᖃᐅᔨᓴᖅᑕᐅᕝᕕᐅᓂᕐᒧᑦ ᐱᔪᖃᕆᐊᖃᖅᐳᖅ.

ᑖᓐᓇ ᐃᖅᑲᓇᐃᔮᒃᓴᖅ ᒪᑐᐃᙶᖅᐳᖅ ᑕᒪᐃᓐᓄᑦ ᐱᓇᔪᒃᑐᓕᒫᓄᑦ.

ᐃᖢᐊᖅᓴᐃᔨᒋᔭᐅᕙᒃᑐᖅ (NP) ᐱᕕᖃᖅᑎᑦᑎᕙᒃᐳᖅ ᓄᓇᓕᖕᒥᐅᓂ ᐊᔪᕐᓇᙱᓐᓂᖅᓴᒥ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᖃᐅᔨᓴᕐᓂᕐᒥᒃ, ᖃᐅᔨᓴᖅᐸᓪᓕᐊᓂᕐᒥᒃ, ᐃᓅᓯᓕᕆᓂᕐᒥᒃ ᐊᒻᒪ ᖃᐅᔨᒋᐊᒃᑲᓐᓂᕐᓂᕐᒥᒃ ᖁᕝᕙᖅᑎᑦᑎᔪᒪᒧᑦ, ᓴᐳᔾᔨᓗᓂᓗ ᐊᒻᒪ ᓴᖅᑭᑎᒃᑲᓐᓂᕈᓐᓇᕐᓗᓂ ᐃᓅᓯᖃᑦᑎᐊᕐᓂᕐᒥᒃ ᐊᒻᒪ ᓴᖅᑭᑎᑦᑎᑦᑕᐃᓕᒪᓗᓂ ᒥᒃᖠᕚᓪᓕᖅᑎᑦᑎᓇᓱᖕᓂᕐᒥᒡᓗ ᐋᓐᓂᐊᖅᑖᕈᑕᐅᓲᑦᓂᒃ, ᑎᒥᒥᒍᑦ ᐊᔪᕈᑎᓕᖕᓂᒃ ᐊᒻᒪ ᑐᖁᔾᔪᑕᐅᓲᓂᒃ. ᑖᓐᓇ ᓂᕈᐊᖅᑕᐅᔪᖅ ᐊᔪᕈᓐᓃᖅᓴᖃᑦᑕᕐᓂᐊᖅᐳᖅ ᒪᓕᒃᖢᒋᑦ ᐋᓐᓂᐊᓯᐅᖅᑏᑦ ᐃᓕᓴᕆᔭᐅᓯᒪᔪᑦ ᑲᑐᔾᔨᖃᑎᒌᖏᓐᓄᑦ ᓄᓇᑦᑎᐊᒥ ᓄᓇᕗᒻᒥᓗ (RNANT/NU) ᒪᓕᒐᐃᑦ, ᒪᓕᒃᑕᐅᕙᒃᑐᑦ, ᐊᒻᒪ ᐊᑐᐊᒐᖏᑦ, ᐊᒻᒪᓗ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᑐᐊᒐᖏᑦ, ᐊᑐᐊᒐᐃᑦ ᐊᒻᒪ ᑎᓕᔭᐅᓯᒪᓂᖏᑦ ᓄᓇᓕᖕᒥᐅᑦ ᐊᑐᕈᓐᓇᖅᑎᑕᐅᖕᒪᖔᑦ ᐱᕕᖃᕐᓂᒃᑯᑦ, ᐱᓕᕆᔨᓪᓚᑦᑖᑐᑦ ᐊᒻᒪ ᒪᑭᒪᑎᑦᑏᓐᓇᕐᓂᕐᒥᒃ ᐋᓐᓂᐊᖅᑐᓕᕆᓂᕐᒧᑦ ᐱᔨᑦᑎᕋᕈᑎᖏᓐᓄᑦ ᐊᑐᖅᑕᐅᔭᕆᐊᓕᖕᓄᑦ ᑲᔪᓯᑎᑦᑎᓂᕐᒥᒃ ᐊᔪᕐᓇᙱᑉᐋᓪᓕᖅᑎᑦᑎᓂᕐᒥᒃ ᐋᓐᓂᐊᖅᑐᓕᕆᓂᕐᒥᒃ.

ᐃᖢᐊᖅᓴᐃᔨᒋᔭᐅᕙᒃᑐᖅ ᐊᑐᐃᓐᓇᐅᑎᑦᑎᓂᐊᖅᐳᖅ ᓈᒪᔪᓂᑦ ᓄᓇᓕᖕᓄᑦ ᐋᓐᓂᐊᖅᑐᓕᕆᓂᕐᒧᑦ ᐱᔨᑦᑎᕋᕈᑎᖏᓐᓄᑦ ᐊᑕᐅᑦᑎᒃᑰᖃᑎᖃᕐᓗᓂ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓂᙶᖅᑐᓂ ᐱᓕᕆᕙᒡᓗᓂᓗ ᑐᑭᓯᒋᐊᕈᑎᒃᓴᓂᒃ ᐋᓐᓂᐊᖅᑐᓕᕆᓂᕐᒥᒃ ᐱᐅᓯᒋᐊᖁᔨᒧᑦ ᖃᓄᑎᒋ ᐃᑲᔪᖅᑕᐅᔭᕆᐊᖃᖅᑎᒋᖕᒪᖔᑦ ᐊᒻᒪ ᓄᓇᓕᖕᓂ ᐋᖅᑭᒋᐊᕈᑎᒃᓴᕆᓂᐊᖅᑕᖏᓐᓂᒃ, ᐱᒋᐊᕈᑎᒃᓴᕿᓂᐊᖅᑕᖏᓐᓂᒃ ᐅᕝᕙᓘᓐᓃᑦ ᐊᐅᓚᑦᑎᔾᔪᑎᒃᓴᖏᓐᓂᒃ, ᐃᓅᓯᐅᑉ ᐊᒃᓱᕈᕈᑎᖏᓐᓂᒃ ᐊᒻᒪ ᐊᓯᔾᔨᖅᐸᓪᓕᐊᓂᖓᓂᒃ.

ᐃᓱᒪᒋᔭᐅᔪᒪᓗᓂ ᑖᔅᓱᒧᖓ ᐃᓂᐅᔪᒧᑦ, ᑖᓐᓇ ᓂᕈᐊᖅᑕᐅᔪᖅ **ᐱᖃᕆᐊᖃᖅᐳᖅ** ᐅᑯᓂᖓ:

* ᐃᓱᓕᑦᑎᓯᒪᓂᕐᒧᑦ ᖁᕝᕙᓯᖕᓂᕐᒥᒃ ᐃᖢᐊᖅᓴᐃᔨᐅᓂᕐᒧᑦ ᐊᔪᕈᓐᓃᖅᑕᐅᕙᒃᑐᓂᒃ ᓯᓚᑦᑐᖅᓴᕐᕕᒡᔪᐊᕐᒥ ᐃᓕᓐᓂᐊᕈᑎᑖᖅᓯᒪᓗᓂ ᐅᕝᕙᓘᓐᓃᑦ ᐃᓕᓴᕆᔭᐅᔾᔪᑎᖃᕐᓗᓂ ᐊᔪᕐᓇᕐᓂᖅᓴᒥᒃ ᐃᖢᐊᖅᓴᐃᔨᐅᓂᕐᒧᑦ ᐊᔪᕈᓐᓃᖅᑕᐅᕙᒃᑐᓂᒃ
* ᐃᓱᒪᒋᔭᐅᔪᓐᓇᕐᓂᐊᖅᑐᑦ ᐃᓱᓕᑦᑎᓯᒪᔪᑦ ᐃᖢᐊᖅᓴᐃᔨᐅᓂᕐᒥᒃ ᐱᓕᕆᔪᓐᓇᑦᑎᐊᕐᓂᕐᒧᑦ ᐊᑐᕐᓗᒍ ᐃᖢᐊᖅᓴᐃᔨᐅᓂᕐᒧᑦ ᒪᓕᒐᑎᒎᖓᓂᖏᑦ /ᐱᔪᓐᓇᐅᑎᖃᖅᑐᓕᕆᔩᑦ
* ᐱᔪᒥᒋᔭᐅᓂᖅᓴᐅᔪᖅ ᒪᕐᖂᖕᓂᒃ ᐊᕐᕌᒍᓂᒃ ᐊᔪᕈᓐᓃᖅᓴᖅᓯᒪᓂᖅ
* ᐊᓂᖅᓵᖅᑎᑦᑎᓇᓱᖕᓂᕐᒥᑦ ᖁᕝᕙᓯᖕᓂᓕᖕᒥᒃ “C”−ᒥᑦ
* ᖃᐅᔨᒪᓂᖃᕐᓂᖅ ᐊᔪᕐᓇᕐᓂᖅᓴᒥᒃ ᐃᖢᐊᖅᓴᐃᔨᐅᓂᕐᒧᒃ ᐱᕙᓪᓕᐊᓂᐅᔪᑦ (ᕿᒥᕐᕈᓂᖅ, ᐸᕐᓇᐃᓂᖅ, ᓴᖅᑭᑎᑦᑎᓂᖅ ᐊᒻᒪ ᖃᐅᔨᓴᕐᓂᖅ)
* ᐊᑐᕈᓐᓇᕐᓂᖅ ᐊᔪᕐᓇᕐᓂᖅᓴᒥᒃ ᐃᖢᐊᖅᓴᐃᔨᐅᓂᕐᒧᒃ ᐱᕙᓪᓕᐊᓂᐅᔪᑦ (ᕿᒥᕐᕈᓂᖅ, ᐸᕐᓇᐃᓂᖅ, ᓴᖅᑭᑎᑦᑎᓂᖅ ᐊᒻᒪ ᖃᐅᔨᓴᕐᓂᖅ)
* ᑐᓴᐅᒪᖃᑎᒌᒍᓐᓇᕐᓂᖅ
* ᑲᒪᒋᔭᖃᕈᓐᓇᕐᓂᖅ ᑐᐊᕕᕐᓇᖅᑐᒃᑯᑦ ᐱᓕᕆᐊᕆᔭᐅᔭᕆᐊᓕᖕᓂ
* Ability to triage
* ᖃᐅᔨᒪᓂᖃᕐᓂᖅ ᐊᔪᕈᓐᓃᕈᑕᐅᕙᒃᑐᓂᒃ ᑲᒪᒋᔭᖃᕆᐊᖃᕐᓂᕐᒥᒃ
* ᐊᔪᕈᓐᓃᕈᓐᓇᕐᓂᖅ ᐋᓐᓂᐊᕐᕕᖕᒥ ᐊᔪᕈᓐᓃᖅᑕᐅᓲᓂᒃ ᐊᔾᔨᒌᙱᑦᑐᓂᑦ ᐱᐅᓯᖃᖃᑎᒌᙱᑦᑐᓂᑦ ᓴᖅᑭᑎᑦᑎᔪᒪᒧᑦ ᖁᕕᐊᓇᖅᑐᒥᒃ ᐊᑑᑎᖃᑦᑎᐊᖅᑐᓂᒡᓗ ᐊᔪᕈᓐᓃᕈᑕᐅᕙᒃᑐᓂᒃ ᐃᑲᔪᖅᑕᐅᔭᕆᐊᓕᖕᓄᑦ
* ᖃᐅᔨᒪᓂᖃᕐᓂᖅ ᐊᑐᖅᑕᐅᔭᕆᐊᓕᖕᓂᒃ ᓄᓇᕗᑦ ᒐᕙᒪᖓᑕ ᒪᓕᒐᖏᓐᓂᒃ ᐊᒻᒪ ᐊᑐᐊᒐᖏᓐᓂᒃ, ᒪᓕᒃᑕᐅᕙᑦᑐᓂᒃ, ᐊᑐᖅᑕᐅᔾᔪᓯᖏᓐᓂᒃ ᐊᒻᒪ ᒪᓕᒃᑕᐅᔾᔪᓯᖏᓐᓂᒃ ᐊᒃᑐᐊᓂᖃᖅᑐᓄᑦ ᖁᕝᕙᓯᖕᓂᕐᒥᒃ ᐃᖢᐊᖅᓴᐃᔨᐅᓂᕐᒧᑦ ᐱᕕᖃᖅᑎᑦᑎᓂᕐᒧᑦ ᒫᓐᓇᐅᔪᒃᑯᑦ, ᐊᑑᑎᖃᑦᑎᐊᖅᑐᒃᑯᑦ ᐊᒻᒪ ᑲᔪᓯᑎᑦᑎᓂᕐᒥᒃ ᑐᓴᕋᓱᖕᓂᕐᒧᑦ ᐱᔨᑦᑎᕋᕈᑕᐅᕙᒃᑐᑦ.
* ᐊᔪᙱᑦᑐᒥ ᐊᖁᑦᑐᓐᓇᐅᑎᖃᕐᓗᓂ

ᐅᖃᐅᓯᕆᔭᐅᓪᓗᐊᑕᖅᐸᒃᑐᑦ ᓄᓇᕗᒻᒥ ᐅᑯᐊᖑᕗᑦ ᐃᓄᒃᑎᑐᑦ, ᖃᓪᓗᓈᑐᑦ ᐊᒻᒪ ᐅᐃᕖᑎᑐᑦ.

**ᐱᓇᓱᐊᕈᒪᒍᕕᑦ ᑕᒪᑐᒥᖓ ᐃᖅᑲᓇᐃᔮᒃᓴᒥᑦ, ᐃᕐᖐᓐᓈᖅᑕᐅᒃᑯᑦ ᓇᒃᓯᐅᑎᒍᒃ ᑎᑎᖅᑲᓕᐊᑦ ᐃᖅᑲᓇᐃᔮᖅᓯᐅᕈᑏᓪᓗ ᐅᕗᖓ** **Nunavutnurses@gov.nu.ca** **ᐃᓚᓕᐅᑎᓯᒪᓗᒍᑦ ᓇᓗᓇᐃᒃᑯᑖᑕ ᓈᓴᐅᑎᖓᑦ ᐱᔾᔪᑎᒋᔭᖓᓄᑦ ᐃᕐᖐᓐᓈᖅᑕᐅᒃᑰᕈᑎᕕᑦ.**

* ᓄᓇᕗᑦ ᒐᕙᒪᒃᑯᑦ ᑭᒡᒐᖅᑐᐃᑦᑎᐊᕐᓂᖅᓴᓂᒃ ᐃᖅᑲᓇᐃᔭᖅᑎᓂᒃ ᓴᖅᑭᑎᑦᑎᔪᒪᓯᒪᕗᑦ ᓄᓇᕗᒻᒥᐅᑦ ᑐᑭᓯᐅᒪᔭᐅᑦᑎᐊᕐᓂᖅᓴᐅᖁᓪᓗᒋᑦ ᐱᔨᑦᑎᕋᖅᑕᐅᑦᑎᐊᕐᓂᖅᓴᐅᓗᑎᒡᓗ . ᓄᓇᕗᒻᒥ ᓄᓇᑖᖃᑕᐅᓯᒪᔪᑦ ᓯᕗᓪᓕᐅᑎᑕᐅᓂᐊᖅᑐᑦ.
* ᐃᖅᑲᓇᐃᔮᖅᑖᕋᓱᒃᑐᑦ ᓇᓗᓇᐃᑦᓯᑦᑎᐊᕆᐊᖃᖅᐳᑦ ᐊᔪᙱᑎᑕᐅᔪᓐᓇᕐᓂᕐᒥᓂᒃ ᓯᕗᓪᓕᐅᑎᑕᐅᓗᓂ ᐃᓱᒪᒃᓴᖅᓯᐅᕈᑕᐅᖁᓪᓗᒍ ᓄᓇᕗᒻᒥ ᓯᕗᓪᓕᐅᑎᑕᐅᔪᑦ ᐃᖅᑲᓇᐃᔮᖅᑖᕐᓂᕐᒧᑦ ᐊᑐᐊᒐᖅ ᒪᓕᒃᖢᒍ.
* ᐃᓚᖏᑦ ᐃᖅᑲᓇᐃᔮᖅᑖᕋᓱᒃᑐᑦ ᖃᐅᔨᓴᖅᑕᐅᔭᕆᐊᖃᓲᖑᕗᑦ ᐱᕋᔭᒃᓯᒪᓐᓂᕐᒪᖔᑦ. ᐱᕋᔭᒃᓯᒪᓂᑯᐃᑦ ᐊᔪᓕᖅᑎᑕᐅᔾᔮᙱᓚᑦ ᐃᓱᒪᒃᓴᖅᓯᐅᕈᑕᐅᒃᑲᓐᓂᕐᓗᑎᒡᓗ.
* ᐊᔪᙱᑎᑕᐅᓂᕐᒧᑦ ᓇᓗᓇᐃᖅᓯᒪᔪᑦ ᓴᖅᑭᑕᐅᑐᐃᓐᓇᕆᐊᓕᑦ ᐃᓐᓄᒃᓯᒪᙱᑦᑐᑦ ᐃᓂᑖᖅᑎᑕᐅᔪᓐᓇᕆᐊᒃᓴᖅ.
* ᐃᖅᑲᓇᐃᔮᒃᓴᒥᒃ ᓇᓗᓇᐃᖅᓯᒪᔪᒥᒃ ᓱᒃᑲᔪᒃᑯᑦ ᐃᕐᙲᓐᓈᖅᑕᐅᒃᑯᓪᓘᓐᓃᑦ ᐱᔭᐅᔪᖃᕈᓐᓇᖅᑐᖅ.
* ᐃᖅᑲᓇᐃᔮᖅᑖᕋᓱᒃᑐᑦ ᐊᐱᖅᓱᖅᑕᐅᓂᐊᖅᑐᑐᐊᑦ ᑐᓴᖅᑎᑕᐅᓂᐊᖅᐳᑦ

**ᐅᖄᓚᐅᑎ:** (867) 975-5732

**ᐊᑭᖃᙱᑦᑐᖅ:** 1-888-668-9993

**ᓱᒃᑲᔪᒃᑯᑦ:** (867) 975-6220

**ᐃᕐᙲᓐᓇᖅᑕᐅᒃᑯᑦ:** Nunavutnurses@gov.nu.ca

 **ᑎᑎᕋᕐᕕᒋᓗᒍ/ᐱᓇᔪᒃᕕᒋᓗᒍ:** ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ

ᓄᓇᕗᒻᒥ ᒐᕙᒪᖓ

ᑎᑎᖅᑲᒃᑯᕕᐊ 1000, ᓈᓴᐅᑖ 1000

ᐃᖃᓗᐃᑦ, ᓄᓇᕗᑦ X0A 0H0

 nunavutnurses@gov.nu.ca